
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 255 

8 Απριλίου 1994 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Καθορισμός αριθμών προσώπων που θ’ απασχοληθούν 
με σύμβαση μίσθωσης έργου για τις ανάγκες του 

Κέντρου Τύπου θεσ/νίκης. 1 

Αδειες απουσίας και χρόνος πραγματικής στρατιωτι¬ 
κής υπηρεσίας των Εθελοντών Πενταετούς Υπηρε¬ 
σίας. 2 

Επιστροφή καταβληθείσας αποζημίωσης. 3 

Συμπλήρωση απόφασης «Συγκρότηση των Α', Β, Γ' και 
ΣΤ' Ειδικών Επιτροπών Αξιολόγησης του Υπουρ¬ 
γείου Οικονομικών». 4 

Χορήγηση άδειας ασκήσεως επαγγέλματος Κοινωνι¬ 
κού Λειτουργού στην Τζωρακάκη Μαρία του Εμμα¬ 
νουήλ. 5 

Χορήγηση άδειας ασκήσεως επαγγέλματος Κοινωνι¬ 
κού Λειτουργού στην Βεριγάκη Ιωάννα του Νικο¬ 
λάου και της Μαρίας . 6 

Συγκρότηση επιτροπής Ν. 2190/94 στο Υπουργείο 

Εθνικής Παιδείας και θρησκευμάτων. 7 

Ανάκληση της 3423.06/3/93 κοινής απόφασης 
Υπουργών Οικονομικών και Εμπορικής Ναυτιλίας. 8 
Συμπλήρωση της απόφασης συγκρότησης του Τρήμα¬ 
τος Μελετών του Συμβουλίου Δημοσίων Έργων. . 9 


Σύσταση Συνδέσμου Κοινοτήτων στο Ν. Αιτωλ/νίας. 10 
Τροποποίηση των άρθρων 23 παρ. 1,27 και 31 παρ. 1 
του Κανονισμού Λειτουργίας Διοικήσεως και Παρο¬ 
χών του ΚΑΦ Λιμένος Πατρών.11 

Κατάρτιση νέας απόφασης για την έγκριση αποδέκτη 
διάθεσης λυμάτων Δήμου Πλωμαρίου Ν. Λέσβου. 12 
Ορισμός μελών του πρώτου Δ.Σ. της Εταιρείας Αξιο¬ 
ποίησης και Διαχείρισης Περιουσίας Πανεπιστημίου 


Κρήτης.13 

Διορθώσεις Σφαλμάτων 

Διόρθωση σφάλματος στη Φ.7897/3161/8.3.94 από¬ 
φαση Υφυπουργού Εσωτερικών.14 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 5842/Ζ/1336 (1) 

Καθορισμός αριθμών προσώπων που θ’ απασχοληθούν με 

σύμβαση μίσθωσης έργου για τις ανάγκες του Κέντρου 

Τύπου θεσ/νίκης. 

Ο ΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Έχοντας υπόψη: 

1. Τις διατάξεις του άρθρου 2 του Ν.Δ. 216/74 «περί 
συστάσεως Υπουργείου Προεδρίας της Κυβέρνησης». 

2. Τις διατάξεις του άρθρου 11 του Ν. 506/76 «περί 
ρυθμίσεως θεμάτων τινών της Γενικής Γραμματείας Τύ¬ 
που και Πληροφοριών» σε συνδυασμό με τις διατάξεις του 
Π.Δ. 258/93 «Περί οργανισμού της Γενικής Γραμματείας 
Τύπου και Πληροφοριών του Υπουργείου Προεδρίας της 
Κυβέρνησης». 

3. Τις διατάξεις της παραγράφου 5 του άρθρου 15 του 
Ν. 1735/87 «Προσλήψεις στο Δημόσιο Τομέα και άλλες 
διατάξεις». 

4. Τις διατάξεις του Ν. 1256/82 (άρθρο 6 παρ. 6) «για 
πολυθεσία κ.λπ.». 

5. Την ανάγκη απασχόλησης στο νεοσυσταθέν Κέντρο 
Τύπου της Θεσσαλονίκης προσώπων με σύμβαση μίσθω¬ 
σης έργου για την πραγματοποίηση διερμηνειών, μετα¬ 
φράσεων και ξεναγήσεων στα πλαίσια της ενημέρωσης 
του Βορειοελλαδικού χώρου σε θέματα που αφορούν την 
Ελληνική Προεδρία. 

6. Την διάταξη του άρθρου 27 του Ν. 2081/92 (ΦΕΚ 
154/Α/92). 

7. Την έγκριση αριθ. 64/16.3.1994 της Ειδικής Γραμ¬ 
ματείας για τις κατ’ εξαίρεση προσλήψεις της Γ ραμμα¬ 
τείας του Υπουργικού Συμβουλίου. 

8. Την απόφαση αριθ. 21563/Ζ/18.10.1993 (ΦΕΚ 
827/Β/18.10.1993) «Καθορισμός αρμοδιοτήτων του 
Υφυπουργού Προεδρίας της Κυβέρνησης Ευάγγελου Βε- 
νιζέλου», αποφασίζουμε: 

1. Καθορίζουμε σε τρία (3) τον αριθμό των προσώπων 
που θα απασχοληθούν για τέσσερις (4) μήνες (Μάρτιος - 
Ιούνιος 1994) με σύμβαση μίσθωσης έργου για την πραγ¬ 
ματοποίηση διερμηνειών, μεταφράσεων και ξεναγήσεων 
για τις ανάγκες του Κέντρου Τύπου Θεσσαλονίκης, που 
συστήθηκε για την πληρέστερη ενημέρωση του Βορειοελ¬ 
λαδικού χώρου σε θέματα που αφορούν την Ελληνική 

Προεδρία. 

α) Η συνολική αμοιβή για την απασχόληση όλων των ως 
άνω τριών (3) ατόμων καθ’ όλη τη διάρκεια του τετραμή- 
νου θα ανέλθει μέχρι του ποσού των 2.400.000 δρχ. 

β) Το συνολικό ποσό αμοιβής καθενός από τους απα¬ 
σχολούμενους διερμηνείς μεταφραστές και ξεναγούς με 
σύμβαση μίσθωσης έργου θα καθορίζεται κάθε φορά με 
απόφαση του Γενικού Γραμματέα Τύπου και Πληροφο¬ 
ριών και θα καταβάλλεται μετά το πέρας του έργου (διερ- 
μηνείας - μετάφρασης, ξενάγησης) με την προσκόμιση 
θεωρημένου δελτίου παροχής υπηρεσιών). 

2. Κάλυψη δαπάνης 

Από τις διατάξεις της απόφασης αυτής προκαλείται δα¬ 
πάνη σε βάρος του Κρατικού Προϋπολογισμού ύψους μέ¬ 
χρι 2.400.000 δρχ., για το τρέχον οικονομικό έτος. 

3. Για την ανωτέρω δαπάνη υπάρχει πίστωση στον Κρα¬ 
τικό Προϋπολογισμό έτους 1994 ύψους 13.700.000 δρχ., 
στον ειδικό φορέα 05200 και με ΚΑΕ 0871. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Απριλίου 1994 

Ο ΥΦΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 
-♦ ". 

Αριθ. Φ.446/2/217412 Σ.601 (2) 

Άδειες απουσίας και χρόνος πραγματικής στρατιωτικής 
υπηρεσίας των Εθελοντών Πενταετούς Υπηρεσίας. 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

α) Τις διατάξεις του άρθρου 12 του Ν. 1513/85 (ΦΕΚ 
12/Α ), όπως αυτό αντικαταστάθηκε με τις διατάξεις της 
παραγράφου 7 του άρθρου 9 του Ν. 2109/92 (ΦΕΚ 205/ 
Α). 

β) Τις διατάξεις της με αριθμό πρωτ. Γ 5815/19.12.93 
κοινής απόφασης του Πρωθυπουργού και του Υπουργού 
Εθνικής Αμυνας «Ανάθεση αρμοδιοτήτων Υπουργού 
Εθνικής Άμυνας στους Υφυπουργούς Εθνικής Άμυνας» 
(ΦΕΚ 914/21.12.93 τ.Β’). 

γ) Σχετική πρόταση του Αρχηγού ΓΕΕΘΑ (Φ. 446/1/ 
9.2.94), αποφασίζουμε: 

Άρθρο 1 

Είδη αδειών εθελοντών πενταετούς υπηρεσίας (Ε.Π.Υ.) 

1. Στους άνδρες οπλίτες πενταετούς υπηρεσίας 
(Ε.Π.Υ.) χορηγούνται οι παρακάτω άδειες απουσίας: 

α) Κανονική, 
β) Μικρής διάρκειας, 
γ) Αναρρωτική. 

2. Στις γυναίκες Ε.Π.Υ. χορηγούνται οι άδειες που ανα- 
φέρονται στην προηγούμενη παράγροφο και επιπλέον 
άδεια λόγω κύησης και τοκετού. 

Άρθρο 2 

Κανονική άδεια των Ε.Π.Υ. (ανδρών και γυναικών) 

1. Η χορήγηση της κανονικής άδειας των Ε.Π.Υ. είναι 
υποχρεωτική. 

2. Κατά το έτος κατάταξης των Ε.Π.Υ. και κατά το έτος 
συμπλήρωσης της πενταετίας, χορηγείται σε αυτούς κα¬ 
νονική άδεια πέντε (5) ημερών για κάθε πλήρες δίμηνο 
υπηρεσίας. Κατά τα υπόλοιπα ημερολογικά έτη χορηγείται 
κανονική άδεια τριάντα (30) ημερών κατ’ έτος. 


3. Η κανονική άδεια χορηγείται στους Ε.Π.Υ. μετά την 
ολοκλήρωση της βασικής και της ειδικής εκπαίδευσής 
τους, εφάπαξ ή σε τμήματα των δύο (2) τουλάχιστον ημε¬ 
ρών. Κατ’ εξαίρεση και για την αντιμετώπιση σοβαρών 
ατομικών ή οικογενειακών προβλημάτων των Ε.Π.Υ. μπο¬ 
ρεί να χορηγείται σε αυτούς κατά τη διάρκεια της βασικής 
και ειδικής εκπαίδευσής τους, κανονική άδεια μέχρι τεσ¬ 
σάρων (4) ημερών, εφόσον είναι δυνατή η χορήγησή της 
σύμφωνα με όσα καθορίζονται στην προηγούμενη παρά¬ 
γραφο. 

4. Κανονική άδεια που δεν χορηγείται στους Ε.Π.Υ. 
κατά το έτος κατάταξης, εξαιτίας μη ολοκλήρωσης της 
βασικής και της ειδικής εκπαίδευσής τους, χορηγείται 
υποχρεωτικά κατά το επόμενο ημερολογιακό έτος. 

5. Κατά τα έτη έναρξης και λήξης ή διακοπής της άδειας 
κύησης και τοκετού χορηγείται στις γυναίκες Ε.Π.Υ. κανο¬ 
νική άδεια τριάντα (30) ημερών συνολικά. Ειδικά σε περί¬ 
πτωση διακοπής της κύησης χορηγείται επιπλέον κανο¬ 
νική άδεια πέντε (5) ημερών για κάθε πλήρες δίμηνο υπη¬ 
ρεσίας για το χρονικό διάστημα από τη διακοπή της αδείας 
αυτής και μέχρι την συμπλήρωση έτους από της χορήγη¬ 
σής της. 

Άρθρο 3 

Αδεια μικρής διάρκειας των Ε.Π.Υ. (ανδρών και γυναικών) 

1. Στους Ε.Π.Υ. μπορεί να χορηγείται άδεια μικρής διάρ¬ 
κειας μέχρι δέκα (10) ημερών κατ’ έτος. Κατά το έτος κα¬ 
τάταξης μπορεί να χορηγείται εφόσον η κατάταξη πραγ¬ 
ματοποιήθηκε πριν από την 1η Ιουλίου και κατά το έτος 
συμπλήρωσης της πενταετίας εφόσον η πενταετία συ¬ 
μπληρώνεται μετά την 30ή Ιουνίου. 

2. Η άδεια μικρής διάρκειας χορηγείται στους Ε.Π.Υ. 
μετά την ολοκλήρωση της βασικής και ειδικής εκπαίδευ¬ 
σής τους, σε τμήματα των δύο (2) τουλάχιστον ημερών. 
Κατ’ εξαίρεση και για την αντιμετώπιση σοβαρών ατομι¬ 
κών ή οικογενειακών προβλημάτων των Ε.Π.Υ., μπορεί να 
χορηγείται σε αυτούς κατά τη διάρκεια της βασικής και ει¬ 
δικής εκπαίδευσής τους, άδεια μικρής διάρκειας μέχρι 
τεσσάρων (4) ημερών, εφόσον είναι δυνατή η χορήγησή 
της σύμφωνα με όσα καθορίζονται στην προηγούμενη πα¬ 
ράγραφο. 

3. Η άδεια μικρής διάρκειας μπορεί να χορηγείται στις 
γυναίκες Ε.Π.Υ. τόσο κατά το έτος έναρξης όσο και κατά 
το έτος λήξης ή διακοπής της άδειας κύησης και τοκετού. 

Άρθρο 4 

Αναρρωτική άδεια των Ε.Π.Υ. 

1. Η αναρωτική άδεια χορηγείται από τις αρμόδιες 
υγειονομικές επιτροπές των Ενόπλων Δυνάμεων, ως 
εξής: 

α) Γ ια τους άρρενες Ε.Π.Υ. που δεν έχουν συμπληρώσει 
τις στρατιωτικές υποχρεώσεις τους και μέχρι τη συμπλή¬ 
ρωση αυτών: Σύμφωνα με τις διατάξεις που ισχύουν για 
τους οπλίτες που εκπληρώνουν θητεία. 

β) Γ ια τις γυναίκες και τους άρρενες Ε.Π.Υ. που έχουν 
εκπληρώσει τις στρατιωτικές υποχρεώσεις τους: Σύμ¬ 
φωνα με τις διατάξεις που ισχύουν για τους εθελοντές 
οπλίτες. 

Άρθρο 5 

Άδεια κύησης και τοκετού 

Για την άδεια κύησης και τοκετού των γυναικών Ε.Π.Υ. 
εφαρμόζονται αναλόγως οι διατάξεις που ισχύουν κάθε 
φορά για την ίδια άδεια των αξιωματικών νοσηλευτριών. 

Άρθρο 6 

Χρόνος πραγματικής στρατιωτικής υπηρεσίας των 
Ε.Π.Υ. 

1. Για τους άρρενες που κατατάσσονται ως Ε.Π.Υ. πριν 
από την εκπλήρωση των στρατιωτικών υποχρεώσεών τους 
και μέχρι τη συμπλήρωση αυτών, υπολογίζεται ως χρόνος 
πραγματικής στρατιωτικής υπηρεσίας όλο το χρονικά διά¬ 
στημα κατά το οποίο αυτοί υπηρετούν στις τάξεις των 
Ενόπλων Δυνάμεων, εκτός από το χρόνο των παρακάτω 
ειδικών καταστάσεων: 

α) Άγνοιας και λιποταξίας. 

β) Προσωρινής κράτησης και καταδικίας εκτός αν επα¬ 
κολούθησε αθώωση ή απαλλαγή από τη σχετική κατηγο¬ 
ρία. 

γ) Πειθαρχικής φυλάκισης άνω των τριών (3) ημερών για 
κάθε πλήρες δίμηνο παραμονής στις Ένοπλες Δυνά¬ 
μεις. 

δ) Αδειών πλέον όσων καθορίζονται με τις διατάξεις των 
άρθρων 2, 3 και 4 της απόφασης αυτής. 

2. Γ ια τους άρρενες που κατατάσσονται ως Ε.Π.Υ., μετά 
την εκπλήρωση των στρατιωτικών υποχρεώσεών τους, 
τους άρρενες Ε.Π.Υ. που συμπληρώνουν τις στρατιωτικές 
υποχρεώσεις τους καθώς και για τις γυναίκες Ε.Π.Υ., υπο¬ 
λογίζεται ως χρόνος πραγματικής στρατιωτικής υπηρεσίας 
όλο το χρονικό διάστημα κατά το οποίο υπηρετούν στις 
Ένοπλες Δυνάμεις εκτός από το χρόνο των παρακάτω ει¬ 
δικών καταστάσεων: 

α) Άγνοιας και λιποταξίας. 

β) Προσωρινής κράτησης και καταδικίας, εκτός αν επα¬ 
κολούθησε αθώωση ή απαλλαγή από τη σχετική κατηγο¬ 
ρία. 

γ) Αδειών πλέον όσων καθορίζονται με τις διατάξεις των 
άρθρων 2, 3, 4 και 5 της απόφασης αυτής. 

Άρθρο 7 

Διοικητικές και ερμηνευτικές οδηγίες για την εφαρμογή 
της απόφασης αυτής εκδίδονται, εφόσον απαιτηθούν, 
από τη διεύθυνση στρατολογικού του Γ ενικού Επιτελείου 
Εθνικής Άμυνας. 

Άρθρο 8 

1. Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού Προϋπολογισμού. 

2. Η απόφαση αυτή να δημοσιευθεί στην Εφημερίδα της 
Κυβερνήσεως και να ισχύει από τη δημοσίευσή της. 

Αθήνα, 18 Μαρτίου 1994 

Ο ΥΦΥΠΟΥΡΓΟΣ 

ΝΙΚΟΣ ΚΟΥΡΗΣ 


Αριθ. 14734 (3) 

Επιστροφή καταβληθείσας αποζημίωσης. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ & ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παρ. 6 και 20 του άρθρου 25 του Ν. 
2190/94 «Σύσταση ανεξάρτητης αρχής για την επιλογή 
προσωπικού και ρύθμιση θεμάτων διοίκησης». 

2. Την αριθ. 63691 /31.8.93 απόφαση «περί καταβολής 
αποζημίωσης στους απολυθέντες δικηγόρους». 

3. Το γεγονός ότι από τις διατάξεις της απόφασης αυτής 
δεν προκαλείται δαπάνη εις βάρος του Κρατικού Προϋπο¬ 
λογισμού, αποφασίζουμε: 

Ορίζουμε όπως, οι δικηγόροι που θα επανάπροσλη- 
φθούν με τις διατάξεις της παρ. 20 του άρθρου 25 του Ν. 
2190/94 και στους οποίους καταβλήθηκε αποζημίωση με 
την αρ. 63691/31.8.93 απόφαση, για την απόλυσή τους 
βάσει του Ν. 2160/93, αρ. 5 παρ. 8 περ. α' η επιστροφή 
της ανωτέρω καταβληθείσης αποζημιώσεως ρυθμίζεται 
ως εξής: 

1. Ποσοστό 70% επί του ποσού της αποζημίωσης θα 
επιστραφεί εφάπαξ, με αποδεικτικό στοιχείο την προσκό¬ 
μιση γραμματίου είσπραξης από το Δημόσιο Ταμείο. 

2. Το υπόλοιπο θα επιστραφεί με παρακράτηση εκ πο¬ 
σού δρχ. πενήντα χιλιάδων μηνιαίως, από τις καταβαλλό¬ 
μενες σ' αυτούς αποδοχές. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Απριλίου 1994 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΟΝ 

Γ. ΓΕΝΝΗΜΑΤΑΣ ΑΛΕΞ. ΠΑΠΑΔΟΠΟΥΛΟΣ 

-♦- 

Αριθ. 1040847/346/0006Α' (4) 

Συμπλήρωση απόφασης «Συγκρότηση των Α', Β, Γ' και ΣΤ' 

Ειδικών Επιτροπών Αξιολόγησης του Υπουργείου Οι¬ 
κονομικών». 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 54 του Ν. 1943/1991 «Εκ¬ 
συγχρονισμός της οργάνωσης και λειτουργίας της δημό¬ 
σιας διοίκησης, αναβάθμιση του προσωπικού της και άλ¬ 
λες συναφείς διατάξεις» ΦΕΚ 50/Α. 

2. Τις διατάξεις του άρθρου 27 του Ν. 2081 /1992 «Ρύθ¬ 
μιση του θεσμού των Επιμελητηρίων, τροποποίηση των 
διατάξεων του Ν. 1712/1987 για τον εκσυγχρονισμό των 
επαγγελματικών οργανώσεων των εμπόρων, βιοτεχνών 
και λοιπών επαγγελματιών και άλλες διατάξεις» (ΦΕΚ 
154/Α). 

3. Τις διατάξεις των Π.Δ/των 284/1988 «Οργανισμός 
Υπουργείου Οικονομικών» ΦΕΚ 128/Α - και 551/1988 
«Οργανισμός Νομαρχιών» ΦΕΚ 259/Α', όπως ισχύουν σή¬ 
μερα. 

4. Την αριθ. 1116261/1318/0006Α/18.11.92 από¬ 
φαση «Συγκρότηση των Α, Β', Γ' και ΣΤ' Ειδικών Επιτρο¬ 
πών Αξιολόγησης του Υπουργείου Οικονομικών» (ΦΕΚ 
705/Β). 

5. Την αριθ. 1031920/305/0006Α/18.3.94 ΦΕΚ 
185/Β απόφαση του Υπουργού Οικονομικών «Μεταβί¬ 
βαση αρμοδιοτήτων και της εξουσίας να υπογράφουν «Με 

Εντολή Υπουργού» στο Γεν. Γραμματέα του Υπουργείου 
Οικονομικών και στο Γ εν. Γ ραμματέα της Γ ενικής Γ ραμμα- 
τεϊας Οικονομικής Πολιτικής και Συστημάτων του ίδιου 
Υπουργείου», αποφασίζουμε: 

1. Συμπληρώνουμε την αριθ. 1116261/1318/0006Α/ 
18.11.92 ΦΕΚ 705/Β - απόφασή μας «Συγκρότηση των Α', 
Β', Γ' και ΣΤ' Ειδικών Επιτροπών Αξιολόγησης του Υπουρ¬ 
γείου Οικονομικών, κατά το μέρος που αφορά στη συ¬ 
γκρότηση των Α', Β', Γ' και ΣΤ' Ειδικών Επιτροπών Αξιολό¬ 
γησης και ειδικότερα τα υπό στοιχείο (β) μέλη αυτών, τα 
οποία ορίζουμε ως ακολούθως: 

2. Κατά τα λοιπά ισχύει η αριθ. 1116261/1318/0006Α/ 
18.11.92 ΦΕΚ 705/Β' απόφασή μας. 

3. Από τις διατάξεις της παρούσας απόφασης δεν προ- 
καλείται δαπάνη σε βάρος του Κρατικού Προϋπολογι¬ 
σμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Απριλίου 1994 

Με εντολή Υπουργού 
Η Γ ενική Γ ραμματέας 
ΧΡΥΣΟΥΛΑ ΧΑΡΙΣΙΟΥ 

-Φ- 

Αριθ. 955 (5) 

Χορήγηση άδειας ασκήσεως επαγγέλματος Κοινωνικού 

Λειτουργού στην Τζωρακάκη Μαρία του Εμμανουήλ. 

Ο ΝΟΜΑΡΧΗΣ ΗΡΑΚΛΕΙΟΥ 

Με την απόφαση του Νομάρχη Ηρακλείου έχει,χορηγη- 
θεί στην Τζωρακάκη Μαρία του Εμμανουήλ άδεια ασκή¬ 
σεως επαγγέλματος Κοινωνικού Λειτουργού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 21 Μαρτίου 1994 

Με εντολή Νομάρχη 
Ο Διευθυντής 

I. ΑΝΔΡΟΥΛΙΔΑΚΗΣ 

-Φ- 

Αριθ. 1102 (6) 

Χορήγηση άδειας ασκήσεως επαγγέλματος Κοινωνικού 

Λειτουργού στην Βεριγάκη Ιωάννα του Νικολάου και 

της Μαρίας. 

Ο ΝΟΜΑΡΧΗΣ ΗΡΑΚΛΕΙΟΥ 

Με την απόφαση του Νομάρχη Ηρακλείου έχει χορηγη¬ 
θεί στην Βεριγάκη Ιωάννα του Νικολάου και της Μαρίας 
άδεια ασκήσεως επαγγέλματος Κοινωνικού Λειτουργού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 21 Μαρτίου 1994 

Με εντολή Νομάρχη 
Ο Διευθυντής 
I. ΑΝΔΡΟΥΛΙΔΑΚΗΣ 


Αριθ. Φ.908/Η/2695 (7) 

Συγκρότηση επιτροπής Ν. 2190/94 στο Υπουργείο Εθνι¬ 
κής Παιδείας και θρησκευμάτων. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

Έχοντας υπόψη: 

Τις διατάξεις του άρθρου 25 παρ. 3 του Ν. 2190/94, 
αποφασίζουμε: 

Συγκροτούμε Τριμελή Επιτροπή αποτελούμενη απο: 

1. Δύο (2) υπαλλήλους της Κεντρικής Υπηρεσίας του 
ΥΠ.Ε.Π.Θ., του κλάδου ΠΕΙ Διοικητικού με βαθμό Α' και 

2. Έναν (1) εκπρόσωπο της ΠΟΣΥΠ, με έργο την υπο¬ 
βοήθηση της επανεκτίμησης των πάγιων και διαρκών υπη¬ 
ρεσιακών αναγκών με βάση τις οποίες θα καθορισθεί κατά 
κλάδο ή ειδικότητα, ο αριθμός των επαναπροσλαμβανο- 
μένων και η οποία θα περατώσει το έργο της επανεκτίμη¬ 
σης μέσα σε τριάντα (30) ημέρες από τη συγκρότησή της 
και θα εισηγηθεί σχετικά στον Υπουργό. 

Από τις διατάξεις της απόφασης αυτής δεν προκαλείται 
καμμιά δαπάνη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Μαρτίου 1994 

Ο ΥΠΟΥΡΓΟΣ 

ΔΗΜ. ΦΑΤΟΥΡΟΣ 
-♦- 

Αριθ. 342306/02/94 (8) 

Ανάκληση της 3423.06/3/93 κοινής απόφασης Υπουρ¬ 
γών Οικονομικών και Εμπορικής Ναυτιλίας. 

Ο ΥΠΟΥΡΓΟΙ 

ΟΙΚΟΝΟΜΙΚΩΝ & ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις της παρ. 1 του άρθρου 12 του Ν.Δ. 
1551/53 και της παρ. 5 και 6 του άρθρου 10 του Ν.Δ. 449/ 
70. 

2. Το έγγραφο Ο.Λ.Θ. αριθ. Γ. 4101/12.6.92. 

3. Την απόφαση του Δ.Σ./Ο.Λ.Θ. αριθ. 22528/92. 

4. Την Γ.Υ. 5246/14.10.93 (ΦΕΚ 829/Β/93) κοινή από¬ 
φαση του Πρωθυπουργού και του Υπουργού Οικονομικών 
«Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών», αποφασίζουμε: 

1. Ανακαλείται η κοινή απόφαση Υπουργών Οικονομι¬ 
κών και Εμπορικής Ναυτιλίας με αριθ. 3423.06/3/93, η 
οποία δημοσιεύθηκε στην Εφημερίδα της Κυβερνήσεως 
αριθ. 770, τ.Β'1.10.93. 

2. Εγκρίνεται μερικώς η απόφαση του Διοικητικού Συμ¬ 
βουλίου του Οργανισμού Λιμένος Θεσσαλονίκης αριθ. 
22528/2.6.92 και συγκεκριμένα ως προς το μέρος αυτής 
που εγκρίνει την τροποποίηση και συμπλήρωση του άρ¬ 
θρου 4 του «Τιμολογίου Είσπραξης» του Ο.Λ.Θ. ως εξής: 

Αρθρο 4 

ΠΛΗΡΩΜΗ ΔΙΚΑΙΩΜΑΤΩΝ - ΣΥΣΤΑΣΗ ΠΑΡΑΚΑΤΑΘΗ¬ 
ΚΗΣ - ΔΙΑΚΟΠΗ ΣΥΝΑΛΛΑΓΗΣ 

Διαγράφονται οι παράγραφοι 1, 2 και 3 και αντί αυτών 
ισχύουν οι παράγραφοι 1,2, 3, 4, 5 και 6 του άρθρου 9 του 
Κανονισμού Οικονομικής Διαχείρισης και Ελέγχου αυτής 
του Ο.Λ.Θ. 

Η αρίθμηση των παρ. του άρθρου 4 μεταβάλλεται ανα- 
λόγως. 

Μετά την παρ. 7 του ιδ’ιου άρθρου προστίθεται παρ. 8 
ως εξής: 

8. Γία λόγους απλούστευσης στην είσπραξη των δικαιω¬ 
μάτων του Ο.Λ.Θ. για εργασίες σε α/π ή σε άλλες συνα¬ 
φείς εργασίες που εμπλέκονται τα Ναυτικά Πρακτορεία, 
τα σχετικά τιμολόγια εκδίδονται μόνο σε βάρος του Ναυτι¬ 
κού Πρακτορείου χωρίς να γίνεται και επιμερισμός στους 
παραλήπτες. 

3. Από τις διατάξεις αυτές της απόφασης δεν προκαλεί- 
ται δαπάνη σε βάρος του Ο.Λ.Θ. ούτε του Κρατικού Προϋ¬ 
πολογισμού. 

Η παρούσα να δημοσιευθεί στην Εφημερίδα της Κυβερ- 
νήσεως. 

Πειραιάς, 21 Μαρτίου 1994 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΟΝ ΕΜΠΟΡΙΚΗΣ ΝΑΥΤΙΛΙΑΣ 

Δ. ΓΕΩΡΓΑΚΟΠΟΥΛΟΣ Γ. ΚΑΤΣΙΦΑΡΑΣ 

- ♦- 

Αριθ. Δ17α/39/1/Φ 2.5 (9) 

Συμπλήρωση της απόφασης συγκρότησης του Τμήματος 

Μελετών του Συμβουλίου Δημοσίων Έργων. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 29 και 30 του Π.Δ. 69/1988 
«Οργανισμός της Γ ενικής Γ ραμματείας Δημοσίων Έργων» 
(Α' 28). 

2. Τις διατάξεις του άρθρου 5 της κοινής απόφασης αρ. 
80855/5439/6.8.92 των Υπουργών Προεδρίας, ΠΕΧΩΔΕ 
και του Υφυπουργού ΠΕΧΩΔΕ «Περιορισμός συλλογικών 
οργάνων του Υπουργείου Περιβάλλοντος, Χωροταξίας και 
Δημοσίων Έργων» (Β' 573). 

3. Την απόφαση αρ. 71/26.10.93 του Πρωθυπουργού 
«Καθορισμός αρμοδιοτήτων του Αναπληρωτή Υπουργού 
Περιβάλλοντος, Χωροταξίας και Δημοσίων Έργων, Γιάννη 
Σουλαδάκη» (Β 834). 

4. Την απόφασή μας αριθ. Δ17α/10/8/Φ.2.5/19.1.94 
«Συγκρότηση του Τμήματος Μελετών του Συμβουλίου Δη¬ 
μοσίων Έργων» (Β' 31). 

5. Το έγγραφο αρ. 2630/15.2.94 του Εθνικού Μετσό- 
βιου Πολυτεχνείου (Ε.Μ.Π.), αποφασίζουμε: 

1. Συμπληρώνουμε την απόφασή μας αρ. Δ17α/10/8/ 
Β.2.5/19.1.94, με την οποία συγκροτήθηκε το Τμήμα Με¬ 
λετών του Συμβουλίου Δημοσίων Έργων και ορίζουμε 
μέλη του εν λόγω Τμήματος τους παρακάτω καθηγητές 
του Ε.Μ.Π. κατά κατηγορία έργων, οι οποίοι θα συμμετέ¬ 
χουν στις συνεδριάσεις ανάλογα με την ειδικότητά τους 
στο συζητούμενο κατά περίπτωση θέμα: 

α) Οδοποιία: Τακτικό μέλος τον Α. Γιώτη με αναπλη¬ 
ρωτή τον Κ. Αμπακούμκιν. 

β) Λιμενικά έργα: Τακτικό μέλος τον Κ. Μουτζούρη με 
αναπληρωτή τον Κ. Μέμο. 

γ) Υδραυλικά έργα: Τακτικό μέλος τον I. Δημητρίου με 
αναπληρωτή Ε. Αφτιά. 

δ) Ηλεκτρομηχανολογικά έργα: Τακτικά μέλη, τον Μι¬ 
χαήλ Παπαδόπουλο από το Τμήμα Ηλεκτρολόγων Μηχ/ 
κών και Μηχ/κών Υπολογιστών και τον Δ. Παπαντώνη από 
το Τμήμα Μηχανολόγων Μηχ/κών με αναπληρωτές τους 
αντίστοιχα, την Σταυρούλα Καβατζά και τον Σ. Χατζη- 
δάκη. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Απριλίου 1994 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΙΩΑΝΝΗΣ ΣΟΥΛΑΔΑΚΗΣ 

♦- 

Αριθ. 5996 και 7045 (10) 

Σύσταση Συνδέσμου Κοινοτήτων στο Ν. Αιτωλ/νίας. 

Ο ΝΟΜΑΡΧΗΣ ΑΙΤΩΛΙΑΣ & ΑΚΑΡΝΑΝΙΑΣ 
Έχοντας υπόψη: 

1. Τις αριθ. 12/94 και 13/94 αποφάσεις των Κοινοτικών 
Συμβουλίων Παναγούλας και Μύτικα αντίστοιχα περί «συ- 
στάσεως Συνδέσμου αποχέτευσης». 

2. Τις διατάξεις του άρθρου 190 του Δ.Κ.Κ. (Π.Δ/γμα 
323/89), αποφασίζουμε: 

Διαπιστώνουμε ότι λήφθηκαν νόμιμα οι παραπάνω απο¬ 
φάσεις των Κοινοτικών Συμβουλίων Παναγούλας και Μύ¬ 
τικα με τις οποίες: 

α) Συνιστάται Σύνδεσμος μεταξύ των ανωτέρω Κοινοτή¬ 
των με την επωνυμία «Σύνδεσμος αποχέτευσης Κοινοτή¬ 
των Μύτικα - Παναγούλας», με σκοπό των εκτέλεση έρ¬ 
γων αποχέτευσης την εκπόνηση και ανάθεση μελετών, 
την διεξαγωγή πρωτογενούς έρευνας στα θέματα αποχέ¬ 
τευσης την κατάρτιση και επιμόρφωση ατόμων για ένταξη 
στα νέα Κοινοτικά προγράμματα και αυτόνομες Κοινοτι¬ 
κές πρωτοβουλίες. 

β) Καθορίζεται η ετήσια εισφορά υπέρ του Συνδέσμου 
για κάθε Κοινότητα στο ποσό των «200.000» δραχμών. 

γ) Ορίζεται η χρονική διάρκεια του Συνδέσμου για πέντε 
(5) έτη. 

δ) Έδρα του Συνδέσμου θα είναι η Κοινότητα Μύτικα. 

Ακροτελεύτιο άρθρο 

Από τις διατάξεις αυτής της απόφασης προκαλείται δα¬ 
πάνη εις βάρος των δύο (2) Κοινοτήτων, που θα ανέρχεται 
στο ποσό των διακοσίων χιλιάδων «200.000» δραχμών που 
θα εισφέρει η κάθε Κοινότητα στον Σύνδεσμο. 

Η παρούσα να δημοσιευθεί στην Εφημερίδα της Κυβερ¬ 
νήσεως και να κοινοποιηθεί στον Σύνδεσμο αποχέτευσης, 
στους αναφερόμενους Ο.Τ.Α. και στο τμήμα Γ-2. 

Μεσολόγγι, 29 Μαρτίου 1994 

Ο Νομάρχης 

ΚΩΝ/ΝΟΣ ΣΤΑΦΥΛΑΣ 

-♦- 

Αριθ. 1-780 (11) 

Τροποποίηση των άρθρων 23 παρ. 1,27 και 31 παρ. 1 του 
Κανονισμού Λειτουργίας Διοικήσεως και Παροχών του 
ΚΑΦ Λιμένος Πατρών. 

Ο ΝΟΜΑΡΧΗΣ ΑΧΑΪΑΣ 
Έχοντας υπόψη: 

1. Τις διατάξεις του άρθρου 11 του Κωδ. Ν. 5167/32 
«περί ρυθμίσεως των εις τους Λιμένας φορτοεκφορτωτι¬ 
κών εργασιών, όπως έχουν τροποποιηθεί και συμπληρω¬ 
θεί από τις διατάξεις του άρθρου 6 του Ν.Δ. 1254/49 
«περί τροποποιήσεως και συμπληρώσεως ενίων διατά¬ 
ξεων των περί φορτοεκφορτώσεων Νόμων» σε συνδυα¬ 
σμό με τις διατάξεις της παραγρ. 6 του άρθρου 38 του Ν.Δ. 
3239/55». 

2. Τις διατάξεις του άρθρου 1 του Ν.Δ. 532/70 «περί 

συμπληρώσεως των διατάξεων περί διοικητικής αποκε- 
ντρώσεως σε συνδυασμό με τις διατάξεις της παρ. 6 του 
άρθρου 2 του Β.Δ. 711/70 «περί καθορισμού των διατη- 
ρουμένων υπέρ του Υπουργού και των Περιφερειακών Αρ¬ 
χών διανομαρχιακού επιπέδου του Υπουργείου Εργασίας 
αρμοδιοτήτων κατά τας παρ. 1 και 4 του άρθρου 1 ως και 
κατά το άρθρο 4 του Ν.Δ. 532/70». 

3. Τις διατάξεις του άρθρου 24 του Π.Δ. 368/89 «Οργα¬ 
νισμός του Υπουργείου Εργασίας» και του άρθρου 3 του 
Π.Δ. 369/89 «Οργάνωση των Υπηρεσιών Εργασίας των 
Νομαρχιών». 

4. Την αριθ. 1-198/12.1.84 απόφαση Νομάρχη Αχαΐας 
«περί μεταβιβάσεως αρμοδιοτήτων στον Προϊστάμενο της 
Δ/νσης Επιθ/σης Εργασίας Ν. Αχαΐας». 

5. Τις σύμφωνες γνώμες του Υπουργείου Εργασίας, οι 
οποίες διατυπώθηκαν στα αριθ. 10920 και 10922/ 
28.2.1994 έγγραφά του. 

6. Αποσπάσματα πρακτικών των αριθ. 1166/27.1.94 
και 1170/8.3.94 συνεδριάσεων της Δ.Ε. του ΚΑΦ Λιμένος 
Πατρών, κατά τις οποίες αποφασίσθηκε η αύξηση των κα- 
ταβαλλομένων από το ΚΑΦ εφ’ άπαξ αποζημιώσεως, εξό¬ 
δων κηδείας, μηνιαίου βοηθήματος και δυνατότητα παρά¬ 
τασης ασφάλισης φορτ/τών των συμπληρούντων το 60ο 
έτος της ηλικίας τους μέχρι τέλος Δεκεμβρίου του ίδιου 
έτους, που υποβλήθηκαν στην Υπηρεσία μας με τα αριθ. 
από 10.2.94 και 47/9.3.94 έγγραφα του ΚΑΦ Λιμένος 
Πατρών, αποφασίζουμε: 

Εγκρίνουμε όπως τα άρθρα 23 παρ. 1,27 και 31 παρ. 1 
του Κανονισμού Λειτουργίας Διοικήσεως και Παροχών του 
ΚΑΦ Λιμένος Πατρών, ο οποίος εγκρίθηκε με την από¬ 
φαση του Υπουργείου Εργασίας αριθ. 61622/4765/1962 
(ΦΕΚ 308 τ. Β' της 1.6.62) και τροποποιήθηκε και συ¬ 
μπληρώθηκε μεταγενέστερα, διαμορφωθούν ως εξής: 

Αρθρο 23 

Ποσό εφ’ άπαξ αποζημίωσης. 

Το ποσό της εφ’ άπαξ αποζημίωσης, που καταβάλλεται 
σ' αυτούς που υπάγονται στο ΚΑΦ Λιμένος Πατρών, ορί¬ 
ζεται σύμφωνα με τα έτη συμμετοχής τους σ’ αυτό ως 
εξής: 

Γι’ αυτούς που έχουν 10 έτη συμμετοχής στο ΚΑΦ δρχ. 
εννιακόσιες είκοσι δύο χιλιάδες εννιακόσιες δέκα τέσσε¬ 
ρις (922.914). 

Το ποσό αυτό των εννιακοσίων είκοσι δύο χιλιάδων εν- 
νιακοσίων δέκα τεσσάρων (922.914) θεωρείται βασικό και 
προσαυξάνεται κατά δρχ. ενενήντα εννέα χιλιάδες εννια¬ 
κόσιες τρεις (99.903) για κάθε έτος συμμετοχής στο ΚΑΦ 
άνω της 10ετίας και μέχρι να συμπληρωθούν 20 έτη συμ¬ 
μετοχής, για κάθε δε έτος άνω της 20ετίας και μέχρι να 
συμπληρωθούν 30 έτη συμμετοχής προσαυξάνεται κατά 
δρχ. εκατόν οκτώ χιλιάδες εννέα (108.009). 

Η ασφάλιση των φορτ/τών στο ΚΑΦ μπορεί να συνεχί¬ 
ζεται και μετά τη συμπλήρωση 30 ετών συμμετοχής σ’ 
αυτό και να παρατείνεται μέχρι 35 έτη κατ’ ανώτατο όριο 
με την προϋπόθεση ότι κατά τη συμπλήρωση των 30 ετών 
ο δικαιούχος δεν θα έχει συμπληρώσει το 60ο έτος της 
ηλικίας του, η δε ασφάλιση θα διακόπτεται μόλις ο φορτ/ 
τής συμπληρώσει το 60ο έτος αυτής, ανεξάρτητα από το 
χρόνο συμμετοχής στο ΚΑΦ, η οποία όμως κατόπιν αιτή- 
σεως του ενδιαφερομένου θα παρατείνεται το αργότερο 
μέχρι το τέλος του έτους μέσα στο οποίο θα έχει συμπλη¬ 
ρώσει το 60ο έτος της ηλικίας του. 

Για κάθε έτος συμμετοχής άνω της 30ετίας το ποσό της 


εφ’ άπαξ αποζημιώσεως ορίζεται σε δρχ. εκατόν επτά χι¬ 
λιάδες εξακόσιες δέκα εννέα (107.619) του ανωτάτου 
ορίου αυτής μη δυναμένου συνολικά να υπερβεί το ποσό 
των δί, ιχμών τριών εκατομμυρίων πεντακοσίων τριάκοντα 
πέντε χιλιάδων εκατόν εξήντα τέσσερις (3.535.164). 

Ένα ολόκληρο έτος συμμετοχής στο ΚΑΦ αποτελείται 
από 300 ημερομίσθια ασφαλίσεως στο ΙΚΑ, κλάσμα κάτω 
των 150 ημερομισθίων διαγράφεται, άνω δε των 150 ημε¬ 
ρομισθίων υπολογίζεται σαν ολόκληρο έτος, για την προ- 
σαύξηση, όχι όμως και για τη θεμελίωση του δικαιώματος 
λήψεως παροχής. 

Αρθρο 27 

Σε περίπτωση θανάτου φορτοεκφορτωτού που είναι 
εφοδιασμένος με βιβλιάριο επαγγελματικής ταυτότητος 
της Ε.Ρ.Φ. Λιμένος Πατρών και ανεξάρτητα αν οι δικαιού¬ 
χοι αυτού δικαιούνται την εφ’ άπαξ αποζημίωση που κατα¬ 
βάλλεται λόγω θανάτου, καταβάλλεται βοήθημα για έξοδα 
κηδείας μέχρι του ποσού των δρχ. διακοσίων χιλιάδων 
( 200 . 000 ). 

Το ίδιο ισχύει όταν πρόκεται για θάνατο βοηθηματοδο- 
τούμενου από το ΚΑΦ με μηνιαίο βοήθημα. 

Το ανωτέρω ποσό καταβάλλεται στην οικογένεια του 
θανόντος ή σ’ αυτούς που επιμελούνται την κηδεία του. 

Αρθρο 31 

Εις τους ήδη, κατά την έναρξη της ισχύος του παρόντος, 
βοηθηματοδοτούμενους δια μηνιαίου βοηθήματος εργά¬ 
τες φορτοεκφορτωτές, θεμελιωθέντος επί τη βάσει του 
προγενεστέρου κανονισμού συνεχίζεται η καταβολή του, 
αυξανομένου σε δρχ. δέκα οκτώ χιλιάδες πενήντα έξι 
(18.056). 

Από τις διατάξεις αυτής της απόφασης δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 16 Μαρτίου 1994 

Με εντολή Νομάρχη 
Ο Προϊστάμενος 

ΗΛΙΑΣ ΧΡΙΣΤΟΠΟΥΛΟΣ 

-♦- 

Αριθ. ΔΥΠ ΟΙΚ.3126 (12) 

Κατάρτιση νέας απόφασης για την έγκριση αποδέκτη διά¬ 
θεσης λυμάτων Δήμου Πλωμαρίου Ν. Λέσβου. 

Ο ΝΟΜΑΡΧΗΣ ΛΕΣΒΟΥ 
Έχοντας υπόψη: 

1. Τις διατάξεις Ε1 β/221 /65 Περί διαθέσεως λυμάτων 
και βιομηχανικών αποβλήτων όπως τροποποιήθηκε με τις 
όμοιες Γ1/17831/7.12.71 και Γ4/1305/74. 

2. Το αριθ. 195/11.2.93 έγγραφο του Δήμου Πλωμα¬ 
ρίου Περί συγκροτήσεως της επιτροπής του άρθρου 6 της 
Ε1 β/221/65. 

3. Την από 22.3.93 γνωμοδότηση της επιτροπής του 
άρθρου 6 της Ε1 β/221/65 υγειον. διάταξης που συγκρο¬ 
τήθηκε με την αριθ. 1586/12.3.93 απόφασή μας. 

4. Το γεγονός ότι η αριθ. ΔΥΠ 9629/27.8.93 απόφαση 
της Νομαρχίας εκ παραδρομής δεν δημοσιεύθηκε στην 
Εφημερίδα της Κυβερνήσεως. 

5. Το αριθ. 5035/25.2.94 έγγραφο του Εθνικού Τυπο¬ 
γραφείου Περί επιστροφής δημοσιευμάτων για να τεθούν 
υπόψη του νέου Νομάρχη, αποφασίζουμε: 

Καταρτίζουμε την παρούσα απόφαση και επιτρέπουμε 
την επιφανειακή διάθεση των επεξεργασμένων λυμάτων 
στην θάλασσα και συγκεκριμένα ορίζεται σημείο επιβολής 
η θαλάσσια περιοχή ΚΑΡΑΒΙΩΝ στην τοποθεσία ΠΡΩΤΗ 
ΒΡΥΣΗ υπό την προϋπόθεση ότι ο αγωγός εκβολής των 
λυμάτων θα βρίσκεται σε μήκος 600 περίπου μέτρων από 
τις ακτές με τις προδιαγραφές που θα καθορισθούν από 
τους μελετητές και τις αρμόδιες Νομαρχιακές Υπηρεσίες 
που θα εγκρίνουν την κατασκευή αυτών. 

Καθορίζουμε δε τους παρακάτω ειδικούς όρους που θα 
πρέπει να πληρούν τα επεξεργασμένα λύματα. 

1. Β.ΟΌ. 5 μέχρι 15 Μ(3/Ι_ 

2. Ο.ΟΌ. μέχρι 45 ΜΙ_/Ι_ 

3. Αιωρούμενα στερεά μέχρι 20ΜΟ. ΕΕΡ 

4. Λίπη έλαια μέχρι 20ΜΘ. 1_ΕΡ 
ΠΑΡΑΔΕΚΤΕΣ ΑΠΟΚΛΙΣΕΙΣ ΟΡΙΖΟΝΤΑΙ: 

Για τα όρια από 11 έως 30 μέχρι 8 
Για τα όρια από 31 έως 50 μέχρι 20 
Για τα όρια από 51 έως 200 μέχρι 40 
Τα παραπάνω όρια θα επιτυγχάνονται με επεξεργασία 
των λυμάτων και όχι με αραίωση. 

Οι αναλύσεις θα γίνονται σε μέσο 24ωρο αντιπροσω¬ 
πευτικό δείγμα. 

Μέθοδοι αναλύσεων ορίζονται οι μέθοδοι των Ελληνι¬ 
κών προτύπων (Εκδόσεις Ε707). 

Η ισχύς των μέτρων αρχίζει τρία χρόνια από τη δημο¬ 
σίευση στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 23 Μαρτίου 1994 
Ο Νομάρχης 
ΜΑΝΟΣ ΘΕΟΔΩΡΙΔΗΣ 

-♦- 

Αριθ. 804 (13) 

Ορισμός μελών του πρώτου Δ.Σ. της Εταιρείας Αξιοποίη¬ 
σης και Διαχείρισης Περιουσίας Πανεπιστημίου Κρή¬ 
της». 

Ο ΠΡΥΤΑΝΗΣ 

ΤΟΥ ΠΑΝΕΠΙΣΤΗΜΙΟΥ ΚΡΗΤΗΣ 
Έχοντας υπόψη: 

1. Τις διατάξεις του άρθρου 28 του Π.Δ. 30/93 «περί 


ιδρύσεως Ειδικού Νομικού Προσώπου Ιδιωτικού Δικαίου 
για την αξιοποίηση και διαχείριση της περιουσίας του Παν/ 
νίου Κρήτης». 

2. Την υπ’ αριθ. 74/4.2.94 Συνεδρία της Συγκλήτου του 
Πανεπιστημίου Κρήτης, αποφασίζουμε: 

Ορίζουμε τα μέλη του πρώτου Διοικητικού Συμβουλίου 
της Εταιρείας Αξιοποίησης και Διαχείρισης Περιουσίας 
του Πανεπιστημίου Κρήτης ως κάτωθι: 

1) Χριστίνα Σπυράκη, μέλος ΔΕΠ Ιατρικού Τμήματος 
Παν/μίου Κρήτης. 

2) Μιχαήλ Πασχάλης, μέλος ΔΕΠ Τμήματος Φιλολογίας 
Παν/μίου Κρήτης. 

3) Νικόλαος Παπανικολάου, μέλος ΔΕΠ Τμήματος Φυ¬ 
σικής Παν/μίου Κρήτης. 

4) Αναστάσιος Ξεπαπαδέας, μέλος ΔΕΠ Οικονομικού 
Τμήματος Παν/μίου Κρήτης και 

5) Νικόλαος Φαράκλας, μέλος ΔΕΠ Τμήματος Ιστορίας - 
Αρχαιολογίας Παν/μίου Κρήτης. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Ρέθυμνο, 8 Φεβρουάριου 1994 

Ο Πρύτανης 
Γ. ΓΡΑΜΜΑΤΙΚΑΚΗΣ 

-4- 

ΔΙΟΡΘΩΣΕΙΣ ΣΦΑΛΜΑΤΩΝ 

(14) 

Στη Φ.7897/3161/8.3.1994 απόφαση του Υφυπουρ¬ 
γού Εσωτερικών, που δημοσιεύθηκε στο ΦΕΚ 178/ 

17.3.1994 (τεύχος Β) και αφορά πολιτογράφηση αλλοδα¬ 
πού, διορθώνεται το επώνυμο αυτού, από το εσφαλμένο 
επώνυμο «ΧΑΤΖΙΚΑΑΗΛ» στο ορθό «ΧΑΤΖΗΚΑΛΗΛ». 

(Από το Υπουργείο Εσωτερικών) 

ΧΡΗΣΙΜΕΣ ΠΛΗ ΡΟΦ ΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

* ΒΙΒΛΙΟΘΗΚΗ: Σολωμού 51 τηλ : 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52 48 141 

* Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ 52.25.713 - 52.49.547 


' Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε, θα σας αηοστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για το Τεύχος Α' Δρχ. 

15.000 

Δρχ. 

750 

β) » » 

» 

Β' 

» 

30.000 

» 

1.500 

γ) » » 

» 

Γ' 

» 

10.000 

» 

500 

δ) » » 

» 

Δ' 

)> 

30.000 

» 

1.500 

ε) » » 

» 

Αναπτυξιακών Πράξεων 

» 

20.000 

» 

1.000 

στ) » » 

» 

Ν.Π.Δ.Δ. 

» 

10.000 

» 

500 

ζ) » » 

» 

ΠΑΡΑΡΤΗΜΑ 

» 

5.000 

» 

250 

η) » » 

» 

Δελτ. Εμπ.& Βιομ. Ιδ. 

» 

10.000 

» 

500 

θ) » » 

» 

Αν. Ειδικού Δικαστηρίου 

» 

3.000 

» 

150 

ι) » » 

» 

Α.Ε. & Ε.Π.Ε. 

» 

200.000 

» 

10.000 

ια) Για όλα τα Τεύχη εκτός ΤΑΕ-ΕΠΕ 

» 

100.000 

» 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
















